வராஹி ஆறு
'''வராஹி ஆறு''' [[மேற்குத் தொடர்ச்சி மலை]]களில் தோன்றி இந்தியாவின் [[கருநாடகம்|கர்னாடக]] மாநிலத்தின் வழியே பாய்ந்து செல்லும் ஓர் ஆறு. ஆற்றோட்டக் கீழ்பகுதிகளில் ஹலாடி ஆறு என்றும் அறியப்படும் இந்த ஆறு, ஹலாடி, [[பஸ்ரூர்]], [[குந்தாபுரா (கர்நாடகம்)|குந்தாபுரா]], [[கங்கொல்லி]] போன்ற இடங்களின் வழியாகச் செல்கிறது. இது [[சௌபர்னிகா நதி|சௌபர்னிகா ஆறு]], கேடகா ஆறு, [[சக்ரா ஆறு]], குப்ஜா ஆறுகளுடன் இணைந்து பஞ்சகங்கவள்ளி ஆறு என்ற பெயரில் [[அரபிக்கடல்|அரபிக்கடலில்]] கலக்கிறது.
 
 ==புவியியல்==
 இந்த ஆறு [[சிமோகா மாவட்டம்|சிவமொக்கா]] மாவட்டத்திலுள்ள தீர்த்தஹள்ளி வட்டத்தில் [[ஆகும்பே]]வுக்கு அருகிலுள்ள ஹெப்பகிலு என்ற இடத்தில் கடல் மட்டத்திலிருந்து 730 மீட்டர் உயரத்தில் தோன்றுகிறது.&lt;ref name=kpc&gt;{{cite web|url=http://www.karnatakapower.com/varahi.htm|title=Varahi Hydro Electric Project|publisher=Karnataka Power Corporation Limited|access-date=2012-08-03|archive-url=https://web.archive.org/web/20121129100321/http://www.karnatakapower.com/varahi.htm |archive-date=2012-11-29|url-status=dead}}&lt;/ref&gt; ஷெட்டிகொப்பா, ஹலிகே, கொள்ளவாடி, பங்காரகள்ளி போன்ற இடங்களில் பல துணையாறுகள் வராஹியாற்றுடன் சேர்கின்றன.&lt;ref&gt;{{cite web|url=http://wikimapia.org/17638467/SHETTYKOPPA |title=Shettykoppa |publisher=Wikimapia.org |access-date=2013-05-16}}&lt;/ref&gt; [[உடுப்பி மாவட்டம்|உடுப்பி]] மாவட்டத்திலுள்ள [[குந்தாபுரா (கர்நாடகம்)|குந்தாபுராவில்]] இந்த ஆறு அரபிக்கடலுடன் கலக்கிறது.
 
 ==குஞ்சிக்கல் அருவி==
 [[குஞ்சிகல் அருவி]], சிவமொக்கா மாவட்டத்தின் ஹொசனகரா வட்டத்தில் அமைந்துள்ளது. இது வராஹி ஆற்றின் தோன்றிடத்திலிருந்து 25 கிலோமீட்டர்கள் தொலைவில் உள்ளது. 455 மீட்டர்களில் தொடர்படுகை அருவிகளான இவை குஞ்சிக்கல் அருவிகள் என்ற அறியப்படுகின்றன. இந்த அருவிகள் நேரடியாக நிலத்தில் விழாமல், [[பாறை]]களின் மேலும் [[கூழாங்கல்|கூழாங்கற்களின்]] மேல் விழுந்து எழுகின்றன. வராஹி நீர்மின் நிலையத் திட்டத்துக்காக அருகிலுள்ள மணி அணை கட்டியபின் இந்த அருவிகளுக்கான நீர்வரத்து வெகுவாகக் குறைந்துவிட்டது. நிகழ்காலங்களில் இந்த அருவிகள் [[மழைக்காலம்|மழைக்காலங்களில்]] மட்டுமே செயல்படுகின்றன.
 
 ==வராஹி நீர்மின் நிலையத் திட்டம்==
 மணிபைல் என்று சிற்றூரில் அமைந்ததால் மணி அணை என்று வழங்கப்படும் [[நீர் மின் ஆற்றல்|நீர்மின்]] நிலையத் திட்டம், வராஹி ஆற்றின் குறுக்கே கட்டப்பட்டது.&lt;ref&gt;{{cite book|last=Govindappa D. Arekal|first=S. N. Ramaswamy, M. Radhakrishna Rao|title=Flora of Shimoga District, Karnataka |url=https://books.google.com/books?id=ZU8QAQAAMAAJ&amp;q=kunchikal|year=2001|publisher=Prasaranga|location=Mysore,India|page=5}}&lt;/ref&gt; உடுப்பி மாவட்டத்தில் ஹொசனகடிக்கு அருகில் நிலத்துக்கு அடியில் ஒரு [[மின் உற்பத்தி]] நிலையம் கர்னாடக மின் கழகத்தால் கட்டப்பட்டது.1989-ம் ஆண்டிலிருந்து செயல்படும் இத்திட்டம் 469 மெகாவாட் திறன் கொண்டது.&lt;ref&gt;{{Cite web |url=https://www.power-technology.com/marketdata/varahi-india/ |title=Varahi, India |date=2021-12-03 |website=power-technology.com |access-date=2022-11-18}}&lt;/ref&gt;&lt;ref&gt;{{Cite web |url=https://www.encardio.com/projects/varahi-hydro-electric-project |title=VARAHI HYDRO ELECTRIC PROJECT |website=encardio.com |access-date=2022-11-18}}&lt;/ref&gt; 
 
 வராஹி இறவைப் பாசனத் திட்டம், உடுப்பி மாவட்டத்தில் சித்தபுரா சிற்றூருக்கு அருகே 1979 முதல் செயல்பட்டு வருகிறது.
 
 ==சான்றுகள்==
 {{reflist}}
 
 ==வெளியிணைப்புகள்==
 *[https://kpcl.karnataka.gov.in/new-page/Varahi%20Valley/en Varahi Hydro -electric project]
 
 [[பகுப்பு:கர்நாடக ஆறுகள்]]